stanford-oval/wikipedia huggingface dataset:
בנק השקעות
פעילויות הליבה בבנקאות השקעות > שירותי Back Office ו-Middle Office > שירותי Middle Office

תחום זה של הבנק כולל ניהול אוצר, בקרות פנימיות ואסטרטגיה תאגידית פנימית. משרד האוצר אחראי על מימון של בנק השקעות, ניהול מבנה ההון וניטור סיכוני נזילות.
הבקרה הפנימית מנתחת את תנועות ההון של הפירמה, חטיבת הכספים היא היועצת הראשית של ההנהלה הבכירה בתחומים חיוניים כגון שליטה על החשיפה לסיכונים הגלובליים של החברה ורווחיות ומבנה העסקים השונים של המשרד באמצעות צוותים ייעודיים לבקרת מוצרים בתחום המסחר . בארצות הברית ובבריטניה, מבקר (או בקר פיננסי) הוא משרה בכירה, לעיתים קרובות דיווח למנהל הכספים הראשי.
האסטרטגיה הארגונית הפנימית להתמודד עם ניהול המשרד ואת אסטרטגיית הרווח, שלא כמו קבוצות האסטרטגיה הארגונית המייעצים ללקוחות, היא אי - הכנסות התחדשות עדיין תפקיד תפקודי מפתח בתוך הבנקים להשקעה.
רשימה זו אינה סיכום מקיף של כל הפונקציות באמצע המשרד בתוך בנק השקעות, שכן שולחנות ספציפיים במשרדים הקדמיים והאחרונים יכולים להשתתף בפונקציות פנימיות.
פעילויות הליבה בבנקאות השקעות > שירותי Back Office ו-Middle Office > שירותי Back Office

שירותי הBack Office כוללים בדיקת עסקאות שנערכו, וידוא שהם אינם טועים, ומעבירים את ההעברות הנדרשות. בנקים רבים מבצעים מיקור חוץ לפעילות זו, על אף שזהו חלק קריטי בפעילות הבנק.
פעילויות הליבה בבנקאות השקעות > שירותי Back Office ו-Middle Office > שירותי Back Office > טכנולוגיה

לכל בנק השקעות גדול יש כמויות ניכרות של תוכנות פנימיות, שנוצרו על ידי צוות הטכנולוגיה, שגם הן אחראיות לתמיכה טכנית. הטכנולוגיה השתנתה במידה ניכרת בשנים האחרונות כמו יותר מכירות ושולחנות המסחר באמצעות מסחר אלקטרוני. עסקאות מסוימות מיושמות על ידי אלגוריתמים מורכבים למטרות הגנה.
החברות אחראיות לציית לתקנות ממשלתיות מקומיות ולזרים ולתקנות פנימיות.
פעילויות הליבה בבנקאות השקעות > שירותים נוספים

הבנקאות העסקית הגלובלית היא החלוקה המספקת שירותי ניהול מזומנים, שירותי משמורת, הלוואות ושירותי ברוקראז' לניירות ערך למוסדות. Prime brokerage עם קרנות גידור היה עסק רווחי במיוחד, כמו גם מסוכן, כפי שניתן לראות בבנק לרוץ עם בר סטרנס בשנת 2008.
ניהול השקעות הוא ניהול מקצועי של ניירות ערך שונים (מניות, אג"ח וכו') ונכסים אחרים (כגון נדל"ן), כדי לעמוד ביעדי ההשקעה שנקבעו לטובת המשקיעים. המשקיעים עשויים להיות מוסדיים (חברות ביטוח, קרנות פנסיה, תאגידים וכו') או משקיעים פרטיים (הן ישירות באמצעות חוזי השקעה והן בדרך כלל באמצעות קרנות השקעה כגון קרנות נאמנות). מחלקת ניהול ההשקעות של בנק השקעות מחולקת בדרך כלל לקבוצות נפרדות, הידועות לעיתים קרובות כניהול פרטי של הפרט ושל שירותי לקוחות פרטיים.
בנקאות מסחרית יכולה להיקרא "בנקאות אישית מאוד"; הבנקים הסוחרים מציעים הון תמורת בעלות המניות ולא הלוואות, ומציעים ייעוץ על ניהול ואסטרטגיה. בנקאות מסחרית היא גם שם המשמש לתיאור צד ההון הפרטי של פירמה. הדוגמאות הנוכחיות כוללות את Defoe Fournier & Cie ו-JPMorgan Chase. ג'יי.פי. מורגן ושות', רוטשילדס, ברינגס וורבורג היו כל הבנקים הסוחרים. במקור, "בנק סוחר" היה המונח הבריטי עבור בנק ההשקעות.
בנקי ההשקעות הגדולים

עשרת בנקי ההשקעות הגדולים בעולם נכון ל-31 בדצמבר 2010, הם כדלקמן (לפי עמלות):
| מקום ברשימה | שם הבנק | עמלות (במיליוני דולרים) |
| --- | --- | --- |
| 1 | ג'יי.פי. מורגן-צ'ייס | $5,533.85 |
| 2 | בנק אוף אמריקה מריל לינץ' | $4,581.59 |
| 3 | גולדמן זקס | $4,386.52 |
| 4 | מורגן סטנלי | $4,055.48 |
| 5 | קרדיט סוויס | $3,379.12 |
| 6 | דויטשה בנק | $3,286.80 |
| 7 | סיטיגרופ | $3,238.67 |
| 8 | ברקליס | $2,864.44 |
| 9 | UBS | $2,614.44 |
| 10 | BNP פריבה | $1,433.89 |
ראו גם

קרן גידור
קרן הון סיכון
קרן השקעות פרטיות
ייעוץ ארגוני
בית השקעות
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
גילי רולנטסון

גילי רולנטסון (בפארואזית: Gilli Rólantsson Sørensen; נולד ב-11 באוגוסט 1992) הוא כדורגלן פארואזי המשחק באוד גרינלנד בעמדת הקשר.
קריירה

גילי רולנטסון התחיל את הקריירה שלו במחלקת הנוער של הבנר בולטפלאג המקומית. בשנת 2010 עבר יחד עמיתו לקבוצה, האלור האנסון, לקבוצת הנוער של אברדין הסקוטית. לאחר שלא זכה לדקות משחק באברדין הוא חזר למולדת והתחיל לשחק ב-B36 טורסהאבן. בשנת 2014 הוא עבר לאולבורג בולדספילקלוב הדנית במדיה זכה באליפות הליגה ובגביע בעונת 2013/14. משנת 2016 הוא משחק בבראן הנורווגית. בפברואר 2021 עבר לאוד גרינלנד.
רולנטסון שיחק בצעירותו בכל הנבחרות הצעירות של ארצו. בשנת 2013 הוא התחיל לשחק בנבחרת הבוגרת ובשנת 2017 כבש את שערו הראשון בנבחרת במשחק נגד נבחרת אנדורה.
ג'אקומו לאורי-וולפי

| --- | --- |

 לידה:  11 בדצמבר 1892 לנוביו, איטליה 
 פטירה:  17 במרץ 1979 (בגיל 86) ולנסיה, ספרד 
 מוקד פעילות:  ממלכת איטליה 
 מקום לימודים:  ספיינצה – אוניברסיטת רומא, האקדמיה הלאומית למוזיקה סנטה צ'צ'יליה 
 סוגה:  אופרה 
 סוג קול:  טנור 
 שפה מועדפת:  איטלקית 
 חברת תקליטים:  Fonotipia 
 בן או בת זוג:  מריה רוס 
 פרופיל ב-IMDb
 חתימה:  
 
ג'אקומו לאורי-וולפי (באיטלקית: Giacomo Lauri-Volpi; ‏11 בדצמבר 1892 – 17 במרץ 1979) היה טנור איטלקי, שקולו הלירי-דרמטי הצטיין בהיקף יוצא דופן וביכולת טכנית. הופיע ברחבי אירופה, בצפון אמריקה ובדרומה בקריירה מן השורה הראשונה, שהקיפה 40 שנה.
לימודים וראשית קריירה

לאורי-וולפי נולד בלאנוביו שבאיטליה. אחרי שסיים את השכלתו התיכונית בסמינר באלבאנו וקיבל תואר מאוניברסיטת לה סאפיינצה ברומא, החל בלימודי שירה אצל אנטוניו קוטוני, בריטון נודע במאה ה-19, באקדמיה הלאומית למוזיקה סנטה צ'צ'יליה ברומא.
קריירת השירה המלבלבת שלו נעצרה עם פרוץ מלחמת העולם הראשונה, שבה שירת בצבא האיטלקי. לאחר המלחמה הופיע לראשונה על בימת האופרה בביצוע מוצלח של ארטורו ב"פוריטאנים" של בליני בוויטרבו, איטליה, ב-2 בספטמבר 1919. להופעה זו אימץ לו את שם הבמה ג'אקומו רוביני, על שם הטנור החביב על בליני, ג'ובאני באטיסטה רוביני. כעבור ארבעה חודשים, ב-3 בינואר 1920, נחל עוד הצלחה, הפעם בתיאטרון קוסטאנצי ברומא, הפעם בשמו האמיתי, מול רוזינה סטורקיו ואציו פינצה ב"מאנון" של מאסנה.
לאורי-וולפי זכה לשבחים רבים על הופעתו כארנולדו בהפקה של וילהלם טל מאת רוסיני ליובל המאה של לה סקאלה בשנת 1929.
לאורי-וולפי היה טנור ראשון במעלה במטרופוליטן אופרה בניו יורק מ-1923 עד 1934 והופיע שם ב-232 הצגות. הוא שר מול מריה יריצה בבכורה האמריקאית של טורנדוט מאת פוצ'יני ומול רוזה פונסל בבכורה המטרופוליטנית של לואיזה מילר מאת ורדי. הוא הופיע גם בבית האופרה המלכותית, קובנט גארדן ב-1925 וב-1936. עד אז הספיק להרחיב את הרפרטואר שלו ולהתקדם מתפקידים ליריים דרמטיים יותר. בשנות ה-40' החל קולו לגלות סימני שחיקה ולאבד מן ההומוגניות שלו. עם זאת, איכות הצלילים הגבוהים שלו עמדה בעינה במידה ראויה לציון
בתקופת מלחמת העולם השנייה קבע את משכנו באיטליה. הופעתו האחרונה באופרה מלאה הייתה בתפקיד מנריקו בטרובדור של ורדי, ברומא בשנת 1959.
הוא הקליט מספר לא קטן של אריות ודואטים מתוך אופרות. רבות מן ההקלטות האלה קיימות על גבי תקליטורים. הטובות בהן נעשו בארצות הברית ובאיטליה בשנות ה-20', ה-30' וראשית ה-40'. בשנת 1974, בן 81, הוציא תקליט אחרון של רסיטל אופראי.
בשיאו, היה קולו של לאורי-וולפי מכשיר מזהיר: מבריק, גמיש ומצלצל. הוא ניחן בצלילים גבוהים קלים וחודרים להפליא והוויבראטו המרצד שלו תרם לזיהוי מיידי של קולו. במהלך הקריירה שלו שר, על במה, קשת רחבה של תפקידים שונים זה מזה, כארטורו (ב"פוריטאנים" של בליני) ואותלו (באותלו של ורדי), והודות לכך היה לאחד מזמרי האופרה המהוללים ביותר במאה ה-20, על אף התחרות הקשה, שיבול ראוי להתכבד בו של טנורים יריבים מאזור הים התיכון העמידו בפניה כשהיה במיטב שנותיו. (באלה היו בנימינו ג'ילי, ג'ובאני מארטינלי, אורליאנו פרטילה, פרנצ'סקו מרלי, גליאנו מאסיני, טיטו סקיפה, אנטוניו קורטיס, רנאטו זאנלי ואלסנדרו זיליאני הצעיר.)
לאורי-וולפי היה אדם תרבותי ואינטליגנטי, בעל מזג לוהט. עם פרישתו עבר לספרד ומת בבורחאסוט, סמוך לוולנסיה, בגיל 86.
כתבים

לאורי-וולפי כתב ספרים אחדים, שאחד מהם (Voci Parallele) ("קולות מקבילים") הוא מחקר מאיר-עיניים בנושא זמרים וטכניקות השירה שלהם, שמרבים לצטט מתוכו.
Voci Parallele (Ricordi, Napoli 1955)
L'Equivoco, Cosi è, e non vi pare (Corbaccio, Milano 1938)
Aviso Aperto, (Corbaccio, Milano 1953)
ג'יימס אניס

| --- | --- |

אניס בשנת 2019
 לידה:  1 ביולי 1990 (בן 34) ונטורה, קליפורניה, ארצות הברית
 עמדה:  סמול פורוורד
 גובה:  1.98 מטרים
 מספר:  11
 מכללה:  לונג ביץ' סטייט
 דראפט:  בחירה מספר 50, 2013 אטלנטה הוקס
 קבוצות כשחקן
 2013–2014 2014 2014–2015 2015–2016 2016 2016–2018 2018 2018–2019 2019–2020 2020–2021   2021   2021-2022  2022 2022 2022-2023   2023   2023:  פרת' ויילדקטס פירטאס דה קברדיאס מיאמי היט ממפיס גריזליס ניו אורלינס פליקנס ממפיס גריזליס דטרויט פיסטונס יוסטון רוקטס פילדלפיה 76' אורלנדו מג'יק   ברוקלין נטס  לוס אנג'לס קליפרס דנוור נאגטס  הפועל חיפה סמרה   גריס דה הומקאו   הביי שיאנגלן
 הישגים כשחקן
 זכייה באליפות הליגה האוסטרלית (2014)
ג'יימס אלפרד אניס השלישי (באנגלית: James Alfred Ennis III; נולד ב-1 ביולי 1990) הוא כדורסלן אמריקאי, המשחק בעמדת הסמול פורוורד בהביי שיאנגלן מליגת ה-CBA .
קריירת מכללות

אניס נולד בעיר ונטורה שבקליפורניה. בשנת 2009 החל ללמוד במכללת אוקסנארד, בשנת 2010 עבר למכללת ונטורה, ולקראת שנתו השלישית ללימודיו עבר לאוניברסיטת המדינה של קליפורניה בלונג ביץ' מליגת המכללות הבכירה. בעונתו השנייה בקבוצת לונג ביץ', והאחרונה במכללות, זכה בפרס שחקן העונה במחוז ה-"Big West" לאחר שרשם ממוצעים של 16.5 נקודות ו-6.7 ריבאונדים למשחק.
קריירה מקצועית > השנים הראשונות (2013–2016)

בדראפט ה-NBA‏ 2013 נלקח אניס בבחירה ה-50 על ידי אטלנטה הוקס, אשר מיד העבירה את זכויותיו בטרייד למיאמי היט.על אף שקיבל הצעה להצטרף לקבוצת הבת של ההיט מליגת הפיתוח, סו פולס סקייפורס, העדיף אניס לשחק עבור פרת' ויילדקטס מליגת העל האוסטרלית. פרת' סיימה את אותה עונה עם המאזן הטוב בליגה, 21–7, וזכתה באליפות אוסטרליה השישית בתולדותיה. לאורך העונה הוביל אניס את קלעי הקבוצה עם 21.2 נקודות בממוצע למשחק.
בקיץ 2014 שיחק בקבוצת "פירטאס דה קברדיאס" הפוארטו ריקנית, וב-12 משחקיו במדיה קלע 16.6 נקודות למשחק.
לקראת עונת 2014/2015 חתם על חוזה במיאמי היט, בה שימש כשחקן ספסל ותרם כ-5 נקודות למשחק ב-62 משחקים. בנובמבר 2015 הועבר יחד עם מריו צ'למרס בטרייד לממפיס גריזליס, עבור בנו אודריך וג'רנל סטוקס. את מרבית העונה העביר באיווה אנרג'י מליגת הפיתוח, מטעם הגריזליס, וב-24 משחקיו בקבוצה קלע 18.8 נקודות למשחק. במרץ 2016 שוחרר מממפיס, וחתם על חוזה בניו אורלינס פליקנס עד לסיום העונה. ב-9 משחקיו בניו אורלינס הציג יכולת מפתיעה כשקלע 15.9 נקודות בממוצע למשחק, כולל שיא קריירה של 29 נקודות במשחק מול שיקגו בולס.
קריירה מקצועית > ממפיס גריזליס

ביולי 2016 חזר לממפיס כאשר חתם על חוזה לשנתיים עם הגריזליס. לאורך העונה פתח ב-28 מתוך 64 המשחקים בהם שותף, קלע 6.7 נקודות בממוצע למשחק, וסייע לגריזליס להעפיל לפלייאוף ה-NBA בפעם השביעית ברציפות. בסיבוב הפלייאוף הראשון הפסידה ממפיס מול סן אנטוניו ספרס, בתוצאה 2–4.
קריירה מקצועית > דטרויט פיסטונס

לאחר 45 משחקים בעונת 2017/2018 הועבר אניס בטרייד לדטרויט פיסטונס, בתמורה לברייס ג'ונסון ובחירת דראפט עתידית.
קריירה מקצועית > יוסטון רוקטס

לקראת עונת 2018/2019 חתם על חוזה ביוסטון רוקטס.
קריירה מקצועית > פילדלפיה 76'

בפברואר 2019 נשלח אניס בטרייד לפילדלפיה 76' בתמורה לבחירת דראפט עתידית. בפלייאוף 2019 גברה פילדלפיה על ברוקלין נטס (1–4) בסיבוב הראשון, אך בחצי גמר המזרח הודחה על ידי טורונטו ראפטורס (3–4). ביולי 2019 חתם אניס על הארכת חוזה לשנתיים נוספות בקבוצה, עבור כ-4 מיליון דולר.
קריירה מקצועית > אורלנדו מג'יק

בפברואר 2020 הועבר בטרייד לאורלנדו מג'יק, בתמורה לבחירת דראפט עתידית.
קריירה מקצועית > ברוקלין נטס

בדצמבר 2021 חתם אניס לעשרה ימים בברוקלין נטס.
קריירה מקצועית > לוס אנג'לס קליפרס

בסיום דצמבר 2021 הצטרף בחוזה זמני לקבוצה בה שותף ב-2 משחקים
קריירה מקצועית > דנוור נאגטס

בינואר 2022 חתם על חוזה זמני בדנוור נאגטס ושותף ב-3 משחקים
קריירה מקצועית > הפועל חיפה

במרץ 2022 חתם עד לסיום העונה בהפועל חיפה מליגת העל
בעונה זו שותף ב-6 משחקי ליגה בהם העמיד 14.2 נק', 5.8 ריבאונדים, 1.5 אס' ו-1.2 חט' למשחק ב-27.8 דק', בפלייאוף שותף ב-3 משחקי רבע הגמר והעמיד 14.7 נק', 3 ריבאונדים ו-1.3 חט' ב-23 דק'.
קריירה מקצועית > סמרה

באוגוסט 2022 חתם בסמרה מהליגה המאוחדת של VTB
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | מיאמי | 62 | 3 | 17.0 | 0.409 | 0.326 | 0.840 | 2.8 | 0.8 | 0.4 | 0.3 | 5.0 |
| 2015/2016 | מיאמי/ממפיס/ניו אורלינס | 22 | 5 | 15.0 | 0.478 | 0.448 | 0.735 | 1.9 | 1.0 | 0.7 | 0.2 | 7.2 |
| 2016/2017 | ממפיס | 64 | 28 | 23.5 | 0.455 | 0.372 | 0.782 | 4.0 | 1.0 | 0.7 | 0.3 | 6.7 |
| 2017/2018 | ממפיס/דטרויט | 72 | 22 | 22.3 | 0.474 | 0.333 | 0.836 | 3.1 | 1.0 | 0.7 | 0.3 | 7.1 |
| 2018/2019 | יוסטון/פילדלפיה | 58 | 27 | 21.2 | 0.469 | 0.353 | 0.716 | 3.1 | 0.7 | 0.7 | 0.4 | 6.7 |
| 2019/2020 | פילדלפיה/אורלנדו | 69 | 18 | 18.3 | 0.446 | 0.325 | 0.806 | 3.6 | 0.9 | 0.5 | 0.3 | 6.6 |
| קריירה |  | 347 | 103 | 20.1 | 0.455 | 0.350 | 0.795 | 3.3 | 0.9 | 0.6 | 0.3 | 6.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | ממפיס | 6 | 4 | 26.5 | 0.421 | 0.316 | 0.857 | 4.2 | 1.2 | 0.8 | 0.3 | 8.3 |
| 2018/2019 | פילדלפיה | 11 | 0 | 21.1 | 0.484 | 0.281 | 0.632 | 3.8 | 1.1 | 0.4 | 0.3 | 7.5 |
| 2019/2020 | אורלנדו | 5 | 5 | 23.8 | 0.343 | 0.250 | 0.778 | 5.8 | 1.2 | 1.0 | 0.4 | 7.0 |
| קריירה |  | 22 | 9 | 23.2 | 0.431 | 0.284 | 0.738 | 4.4 | 1.1 | 0.6 | 0.3 | 7.6 |
הערות שוליים

↑  סטטיסטיקות המכללות של אניס, באתר sports-reference.com
↑  רשימת הנבחרים בדראפט 2013, באתר basketball-reference.com
↑  אניס בוחר לשחק בפרת' ויילדקטס, באתר foxsports.com,‏ 11 באוגוסט 2013
↑  פרת' זוכה באליפות ה-NBL, בארכיון אתר הליגה, 13 באפריל 2014
↑  הסטטיסטיקות של אניס ב-NBL, באתר sportstg.com
↑  סיכום הפגרה ב-NBL, בארכיון אתר הליגה, 16 ביוני 2014
↑  אניס חותם על חוזה במיאמי, באתר הקבוצה, 15 ביולי 2014
↑  ממפיס מצרפת את אניס וצ'למרס, באתר הרשמי, 10 בנובמבר 2015
↑  סטטיסטיקות הקריירה של אניס בליגת הפיתוח, באתר basketball-reference.com
↑  סטטיסטיקות המשחק בין הפליקנס לבולס, באתר basketball-reference.com
↑  אניס חותם על חוזה בממפיס, באתר הקבוצה, 13 ביולי 2016
↑  דטרויט מצרפת את אניס, באתר הקבוצה, 8 בפברואר 2018
↑  אניס חותם על חוזה ביוסטון, באתר chron.com,‏ 13 ביולי 2018
↑  פילדלפיה מצרפת את אניס, באתר הקבוצה, 7 בפברואר 2019
↑  אניס מסביר למה חתם על חוזה בפילדלפיה, באתר cbssports.com,‏ 10 ביולי 2019
↑  אורלנדו מצרפת את אניס, באתר הקבוצה, 6 בפברואר 2020
↑  אור שקדי, ‏‏ג'יימס אניס חתם עד תום העונה בהפועל חיפה, באתר ספורט1, 7 במרץ 2022
ג'סטין ביבר: עונות

| --- | --- |

 מבוסס על:  מציאות
 סוגה:  סדרה דוקומנטרית
 יוצרים:  ג'סטין ביבר וסקוטר בראון
 בימוי:  מייקל ד' רטנר
 משתתפים:  ג'סטין ביבר, היילי ביבר, סקוטר בראון, אליסון קיי, ריאן גוד
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיק:  ג'סטין ביבר וסקוטר בראון
 מפיקים בפועל:  ג'סטין ביבר, סקוטר בראון, אליסון קיי, סקוט מנסון, מייקל ד' רטנר, סקוט רטנר, כפיר גולדבר
 חברת הפקה:  OBB Media (אנ')
 הפצה:  יוטיוב 
 עורכים:  פול ליטל
 צלמים:  מייקל דווייר
 מוזיקה:  דיסקוגרפיה של ג'סטין ביבר
 אורך פרק:  8 - 15 דקות
 שידור
 רשת שידור:  יוטיוב פרימיום
 פורמט (תמונה):  4K (Ultra HDTV)
 תקופת שידור מקורית:  27 בינואר 2020 – 25 בפברואר 2020
 קישורים חיצוניים
 דף התוכנית ב-IMDb
 
ג'סטין ביבר: עונות (באנגלית: Justin Bieber: Seasons) היא סדרה דוקומנטרית משנת 2020 העוקבת אחר ההתמודדויות בחייו האישיים של הזמר-יוצר הקנדי ג'סטין ביבר, על רקע חזרתו של ביבר לתעשיית המוזיקה לאחר הפסקה של שלוש שנים. במהלך הסדרה ביבר משתף בחייו האישיים, על התמודדויותיו הנפשיות, מצבו הבריאותי, נישואיו הטריים עם היילי בולדווין, והתקרבותו לנצרות.
לצד ביבר מופיעים גם היילי בולדווין, המנהל המוזיקלי, סקוטר בראון וצוות ההפקה, אריאנה גרנדה, קים קרדשיאן, בילי אייליש ועוד.
הסדרה שודרה ליוטיוב פרימיום ופרק הבכורה של הסדרה, "Leaving the Spotlight" (בעברית: "לצאת מהזרקור") צבר 32.65 מיליון צפיות בשבוע הראשון ליציאתו ושבר שיא של כל הזמנים, בכך שעלה על פרק הבכורה מהעונה השנייה של "ליזה לפי דרישה" (אנ') והפך לפרק הבכורה אשר שודר ביוטיוב הנצפה ביותר בשבוע הראשון לצאתו.
רקע

ב-24 בדצמבר 2019, הכריז ביבר לראשונה על סדרת הדוקו שעומדת לצאת. הסדרה מתוארת כ"מבט אינטימי ומעמיק על חייו לאחר הוצאת אלבומו, Purpose.
הסדרה כוללת את טקס החתונה שלו ונישואיו להיילי ביבר וגם את המוזיקה ויצירת אלבום האולפן החמישי שלו, Changes.
קידום

ב-31 בדצמבר 2019 פורסם טריילר לסדרה.
הצצה נוספת לסדרה נחשפה בספיישל דיק קלארק לסילבסטר, בקטע שביבר אומר "כבני אדם, אנחנו עוברים כל כך הרבה עליות ומורדות. כל כך הרבה עונות טובות, עונות רעות. לפעמים, אנחנו רוצים לוותר".
הפצה

ב-27 בינואר 2020 הועלו ארבעת הפרקים הראשונים של הסדרה ב-YouTube Premium, פרקים מאוחרים יותר שוחררו באופן לא סדיר.
מ-27 בינואר 2020 החלו לצאת שני פרקים כל שבוע למשתמשי YouTube ללא מנוי YouTube Premium.
פרקים

|  מספר פרק  |  שם הפרק באנגלית |  בימוי |  תאריך שידור מקורי |  קישור לצפייה |  אורך הפרק |
| --- | --- | --- | --- | --- | --- |
| 1 | Leaving the Spotlight | מייקל ד' רטנר | 27 בינואר 2020 |  | 11:10 |
| 2 | Bieber Is Back | מייקל ד' רטנר | 27 בינואר 2020 |  | 08:54 |
| 3 | Making Magic | מייקל ד' רטנר | 27 בינואר 2020 |  | 09:27 |
| 4 | Justin & Hailey | מייקל ד' רטנר | 27 בינואר 2020 |  | 11:21 |
| 5 | The Dark Season | מייקל ד' רטנר | 3 בפברואר 2020 |  | 14:50 |
| 6 | Only Up from Here | מייקל ד' רטנר | 5 בפברואר 2020 |  | 08:37 |
| 7 | Planning the Wedding a Year Later | מייקל ד' רטנר | 10 בפברואר 2020 |  | 08:30 |
| 8 | The Wedding: Officially Mr. & Mrs. Bieber | מייקל ד' רטנר | 12 בפברואר 2020 |  | 10:57 |
| 9 | Album on the Way | מייקל ד' רטנר | 17 בפברואר 2020 |  | 09:52 |
| 10 | The Finale | מייקל ד' רטנר | 25 בפברואר 2020 |  | 16:23 |
שחקנים

ג'סטין ביבר
היילי בולדווין
סקוטר בראון
אליסון קיי
ראיין גוד
ג'וש גודווין
פו דוב
ד"ר דניאל אמן
ד"ר אריקה להמן
ד"ר באז מינגין
בילי אייליש
די ג'יי חאלד
אשר
ביג שון
קוואבו
אריאנה גרנדה
ג'יידן סמית'
קנדל ג'נר
קיילי ג'נר
קריס ג'נר
אוסטון מתיוס
מיץ' מרנר
טייסון בארי
ראו גם

ג'סטין ביבר: העולם שלנו
ג'סטין ביבר: Believe
ג'סטין ביבר: הסרט
וידאוגרפיה של ג'סטין ביבר
ביאורים

↑  החל מסיום סבב ההופעות שלו, Purpose World Tour ב-2017
↑  להרחבה ראו גם ג'סטין ביבר#מצב נפשי
↑  להרחבה ראו גם ג'סטין ביבר#מצב בריאותי
↑  להרחבה ראו ג'סטין ביבר#מערכות יחסים
↑  להרחבה ראו מערכות יחסים#אמונות
↑  ראו בפיסקת #שחקנים
↑  שצבר 25.4 מיליון צפיות בשבוע הראשון לצאתו
גורדי (סרט)

| --- | --- |

 בימוי:  Mark Lewis 
 הופק בידי:  Sybil Robson Orr, לסלי סטיבנס 
 תסריט:  Jay Sommers 
 שחקנים ראשיים:  Doug Stone טום לסטר 
 מוזיקה:  צ'ארלס פוקס 
 מדינה:  ארצות הברית 
 חברת הפקה:  מירמקס 
 חברה מפיצה:  מירמקס 
 הקרנת בכורה:  1995 
 משך הקרנה:  90 דק' 
 שפת הסרט:  אנגלית 
 סוגה:  סרט חבר'ה, דרמה קומית, סרט דרמה 
 הכנסות באתר מוג'ו:   gordy
 דף הסרט ב־IMDb
 
גורדי (באנגלית: Gordy) הוא דרמה קומית משנת 1994 בבימויו של מארק לואיס. הסרט עוקב אחר גורדי, חזיר צעיר שמצליח להציל את משפחתו מחווה במיזורי לאחר שהופרדו. במהלך מסעו, גורדי מוצא את עצמו במרכז תשומת הלב הציבורית ונעשה כוכב תקשורת. בעזרת חבריו האנושיים, הוא מתמודד עם אתגרים שונים ומנסה להציל את משפחתו תוך כדי לימוד שיעורים על חברות ואומץ לב.
הסרט הופץ על ידי מירמקס תחת חותם Miramax Family Films.  וכולל את השיר "כוח חזיר בבית" מאת Tag Team(אנ'). לשיר הופק קליפ ובו קטעים מהסרט.
עלילה

גורדי, חזיר קטן וחכם, מגלה שמשפחתו נלקחת מהחווה כדי להימכר. הוא מחליט לצאת למסע כדי למצוא אותם, ובדרך נקלע להרפתקאות רבות. גורדי עובר מבעלים לבעלים, מפתח קשרים עם אנשים טובי לב ואף הופך למרכז התעניינות ציבורית בתקשורת. במהלך המסע, גורדי עוזר להציל בני אדם ממצבים מסוכנים והופך לסמל אומץ, אך כל הזמן נשאר ממוקד במטרתו – להציל את משפחתו.
ביקורות

גורדי קיבל ביקורות מעורבות עם שחרורו. המבקרים ציינו את הפשטות של העלילה והמסר החיובי, אך העלו השוואות לסרט אחר על חזיר מדבר, "בייב", שיצא לאחר מכן וזכה להצלחה רבה יותר. ב-Rotten Tomatoes, הסרט קיבל ציון של 21%, מה שמעיד על ביקורות מעורבות מהמבקרים.
הערות שוליים

↑  Leonard Klady (21 ביולי 1993). "Film 'Gordy, The Pig' Makes Mr. Motown A Bit Nervous - Chicago Tribune". Articles.chicagotribune.com. אורכב מ-המקור ב-15 באוקטובר 2013. נבדק ב-2 ביוני 2012. {{cite web}}:  (עזרה)
↑  ""Pig Power" Tag Team". YouTube. 29 בנובמבר 2010. ארכיון מ-21 בדצמבר 2021. נבדק ב-10 במאי 2011. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גורדי (סרט)".
ג'יימס סיילאס

| --- | --- |
 לידה:  11 בפברואר 1949 (בן 75) טלולה, לואיזיאנה, ארצות הברית
 עמדה:  רכז
 גובה:  1.85 מטרים
 מכללה:  אוניברסיטת סטיבן אוסטין
 דראפט:  בחירה מספר 70, 1972 יוסטון רוקטס
 קבוצות כשחקן
 1972–1981   1981–1982:  דאלאס צ'אפרלס/סן אנטוניו ספרס קליבלנד קאבלירס
 הישגים כשחקן
 חמישיית העונה ב-ABA‏ (1976) חמישיית העונה השנייה ב-ABA‏ (1975) 2 בחירות למשחק האולסטאר של ה-ABA‏ (1975, 1976) חבר קבוצת כל הזמנים של ה-ABA
ג'יימס אדוארד סיילאס (באנגלית: James Edward Silas; נולד ב-11 בפברואר 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. ממוצעיו הכוללים בשתי הליגות הם 16.1 נקודות, 3.8 אסיסטים ו-3.0 ריבאונדים למשחק.
בפברואר 1984 הופרשה גופייתו, עם המספר "13", על ידי סן אנטוניו ספרס. בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה.
קריירת מכללות

סיילאס נולד וגדל בעיר טלולה שבלואיזיאנה, ובין השנים 1968–1972 למד באוניברסיטת סטיבן אוסטין אשר בנקודוצ'ס, טקסס. בעונתו הרביעית והאחרונה בקבוצת הכדורסל של האוניברסיטה קלע 30.7 נקודות בממוצע למשחק, והוביל את הקבוצה למאזן ניצחונות 29–1.